钦定古今图书集成/明伦汇编/氏族典/第332卷 > 刘曜
## 钦定古今图书集成/明伦汇编/氏族典/第332卷 > 刘曜

按《晋书刘曜载记》，“曜字永明，元海族子。少孤，养于元
海。幼而聪慧，有奇度，性拓落高亮，与众不群。善属文，
工草隶，雄武过人。弱冠游于洛阳，坐事当诛，亡匿朝
鲜，遇赦而归。元海世频历显职，后拜相国，都督中外诸军事，镇长安。靳准之难，自长安赴之，僭即皇帝位，
改国号曰赵，亲征氐羌悉下凉州，刺史张茂遣使称”
藩，石勒遣石季龙率众自《轵关》西入伐曜，曜尽中外
精锐赴之。季龙惧，引师而退，追及于高侯，大战败之。
曜遂济自太阳，攻石生于金墉。知石勒自来，摄金墉
围，陈于洛西。勒将石堪乘之，师溃，曜昏醉，为堪所执，
送于勒所。石季龙执其伪太子熙已下三千馀人，皆
杀之。曜在位十年而败。